ધર્મ (રણવીરસિંહ) દિલ્હીનો રહેવાસી છે. તે સ્ટેન્ડઅપ કોમેડિયન છે. તે પોતાના મિત્રના ‌ડેલ્હી-બેલી નામની કોમેડી ક્લબમાં પર્ફોર્મન્સ માટે પેરિસ જાય છે. તે અા ક્લબમાં પર્ફોર્મન્સ કરે છે અને વિજેતા જાહેર થાય છે. મસ્ત સ્વભાવનો ધર્મ જેટલા દિવસ પેરિસમાં રહે છે તે દરેક ક્ષણ અાનંદથી જીવી લેવા માગે છે. અા દરમિયાન તેની મુલાકાત સ્વચ્છંદી સ્વભાવની સાયરા (વાણી કપૂર) સાથે થાય છે. સાયરા ભારતીય મૂળની છે, પરંતુ પેરિસમાં જન્મી છે અને ઊછળી છે. તે પેરિસમાં ગાઈડનું કામ કરે છે અને ભારતીય પર્યટકોને ફ્રાન્સની સુંદરતાનાં દર્શન કરાવે છે. સાયરાના જિંદગી જીવવાના મસ્ત અને બિનધાસ્ત અંદાજથી ધર્મ પ્રભાવિત થાય છે. અા બંને પ્રેમમાં ભાવુક થવા ઇચ્છતાં નથી, પરંતુ માત્ર જિંદગીની મજા લેવા ઇચ્છે છે. •